**מקבץ שאלות בנושא התנגשות בין זכויות**

80. בעקבות עליית מחיר הדלק, הודיעו נהגי מוניות רבים, כי ישבשו את התנועה בכבישים מרכזיים באמצעות נהיגה איטית. בכך הם מבקשים להביע את דרישתם מהממשלה להוזיל את מחיר הדלק.

משרד התחבורה פנה לבית המשפט בבקשה שיאסור על הנהגים לשבש את התנועה, משום שפעולה זו תפגע באחת מהזכויות של שאר המשתמשים בכביש.

בית המשפט פסק שכדי לשמור על הזכויות של כל הצדדים, יורשו נהגי המוניות לגרום שיבושים בתחבורה רק משעות אחה"צ ואילך, אך לא בשעות הבוקר, העמוסות תנועת רכבים.

* ציין והצג את הזכויות המתנגשות באירוע זה. הסבר כיצד אחת הזכויות שציינת באה לידי ביטוי בקטע.
* ציין והצג את הדרך שבה נהג בית המשפט, כדי לפתור את ההתנגשות בין הזכויות במקרה זה. הסבר כיצד דרך זו באה לידי ביטוי בקטע.